Langton Matravers

Langton Matravers er en landsby og et verdslig sogn i det administative distriktet Purbeck på halvøya Isle of Purbeck i grevskapet Dorset, England. Den ligger 3,2 km vest for sentrum av byen Swanage og 8 km sørøst for festningen Corfe Castle fra 1000-tallet. Stedet er et populært turistmål. Ved folketellingen i 2011 hadde landsbyen og sognet en befolkning på 853 innbyggere.«Area: Langton Matravers (Parish). Key Figures for 2011 Census: Key Statistics» , Neighbourhood Statistics. Office for National Statistics.

 Historie 
Stedsnavnet «Langton» alene har angelsaksisk opprinnelse, og det er tallrike landsbyer og grender i England som har dette navnet i en eller annen form. Grunnen til at det er vanlig er at det betyr «lang gård eller eiendom» ved kombinasjonen av to angelsaksiske ord, «lang» + «tun».«Langton Surname», House of Names Flere av disse er omtalt i Domesday Book for 1086 under ulike gjengivelser, her som Langetone.Mills, David (2011): Dictionary of English Place-Names, Oxford: Oxford University Press, upaginert hos Google Books Den andre halvpart i navnet, «Matravers», som antagelig ble benyttet for å skille det fra andre stedsnavn med samme navn, kommer fra lord Mautravers, og har i seg selv fransk opprinnelse i «mal traverse».«Langton Matravers Dorset», A Vison of Britain Through TimeMills, David (2011): A Dictionary of British Place-Names, Oxford: Oxford University Press, , upaginert hos Google Books

Historisk har steinbrudd vært en viktig inntektskilde, og marmor og kalkstein fra Langton har vært i bruk siden romersk tid.Langton Matravers, Dorset Life mars 2007

Landsbyen har et lite lokalmuseum, Langton Matravers Museum, som er lokalisert i St George's Close, et tidligere vognhus som ligger bak sognekirken. Museet fokuserer på steinindustrien som har historisk sett vært viktig for landsbyen. Det har rundt 25 000 gjenstander, og er åpent i turistsesongen.

Sognekirken, viet til sankt Georg, har et tårn fra ca. 1320, mens resten av kirken er resultatet av ombygging i 1876. Den ene av de tre kirkeklokkene er fra 1420.

 Referanser 

 Eksterne lenker 

 Landsbyens nettsted
 Informasjon og lenker om landsbyen 
 Dorset Online Parish Clerks, arkiv for søkbar informasjon online

Kategori:Landsbyer i Dorset

Kategori:Domesday Book